ΑΠΟΦΑΣΗ αριθ. 1/97 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ της 21ης Φεβρουαρίου 1997 για παρέκκλιση από τον ορισμό της εννοίας «προϊόντα καταγωγής» ή «καταγόμενα προϊόντα» προκειμένου να ληφθεί υπόψη η ιδιαίτερη κατάσταση του Λεσότο όσον αφορά την παραγωγή κονσερβών σπαραγγιών (κωδικός ΕΣ 2005.60) (97/226/ΕΚ)

Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,

Έχοντας υπόψη την τέταρτη σύμβαση ΑΚΕ-ΕΟΚ, που υπεγράφη στη Λομέ στις 15 Δεκεμβρίου 1989, και ιδίως το άρθρο 31 παράγραφοι 9 και 10 του πρωτοκόλλου αριθ. 1,

Εκτιμώντας:

ότι το άρθρο 31 του πρωτοκόλλου αριθ. 1 της σύμβασης για τον ορισμό της έννοιας των «καταγόμενων προϊόντων ή προϊόντων καταγωγής» και των μεθόδων διοικητικής συνεργασίας προβλέπει την έγκριση, υπό ορισμένες προϋποθέσεις, από την επιτροπή τελωνειακής συνεργασίας παρεκκλίσεων από το εν λόγω πρωτόκολλο 7

ότι τα κράτη της Αφρικής, της Καραϊβικής και του Ειρηνικού (κράτη ΑΚΕ) υπέβαλαν, στις 21 Οκτωβρίου 1996, αίτηση της κυβέρνησης του Λεσότο σχετικά με παρέκκλιση από τον κανόνα του πρωτοκόλλου αριθ. 1 για τις κονσέρβες σπαραγγιών που παράγονται στη χώρα αυτή και υπάγονται στον κωδικό ΕΣ 2005.60 7

ότι η ζητούμενη παρέκκλιση πληροί τους όρους που προβλέπονται στο προαναφερθέν πρωτόκολλο 7 ότι, πράγματι, το Λεσότο περιλαμβάνεται στις λιγότερο ανεπτυγμένες και στις δυσπρόσιτες χώρες 7 ότι η άρνηση έγκρισης της παρέκκλισης θα είχε ως αποτέλεσμα την παύση της δραστηριότητας υφισταμένης βιομηχανίας με τραγικές συνέπειες από οικονομικής και κοινωνικής πλευράς, και ιδίως από πλευράς απασχόλησης 7 ότι, εξάλλου, το Λεσότο δεν είναι σε θέση, στο άμεσο μέλλον, να πραγματοποιήσει σώρευση της καταγωγής με άλλες χώρες ΑΚΕ ή με την Κοινότητα 7

ότι, λαμβανομένου υπόψη του μικρού όγκου των σχετικών εισαγωγών και της περιορισμένης διάρκειας ισχύος της παρέκκλισης, η χορήγηση της παρέκκλισης δεν μπορεί να επιφέρει σημαντική ζημία σε βιομηχανία εγκατεστημένη στην Κοινότητα 7 ότι, ωστόσο, η χορήγηση της παρέκκλισης αυτής πρέπει να συνοδευτεί από τήρηση ορισμένων προϋποθέσεων για να εξασφαλιστεί, ιδίως, η ορθή διαχείριση,

ΑΠΟΦΑΣΙΖΕΙ:

Άρθρο 1

Κατά παρέκκλιση των ειδικών διατάξεων του καταλόγου του παραρτήματος ΙΙ του πρωτοκόλλου αριθ. 1 της τέταρτης σύμβασης ΑΚΕ-ΕΟΚ, οι κονσέρβες σπαραγγιών που υπάγονται στον κωδικό ΕΣ 2005.60, που παρασκευάζονται στο Λεσότο από μη καταγόμενα σπαράγγια, θεωρούνται ως προϊόντα καταγωγής του Λεσότο, σύμφωνα με τους όρους της παρούσας απόφασης.

Άρθρο 2

Η παρέκκλιση που προβλέπεται στο άρθρο 1 αφορά τις ετήσιες ποσότητες που αναφέρονται στο παράρτημα και οι οποίες εξάγονται από το Λεσότο στην Κοινότητα μεταξύ 1ης Νοεμβρίου 1996 και της 31ης Οκτωβρίου 1999.

Άρθρο 3

Η Επιτροπή διαχειρίζεται τις ποσότητες στις οποίες αναφέρεται το άρθρο 2 7 έχει τη δυνατότητα να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική τους διαχείριση.

Σε περίπτωση που εισαγωγέας υποβάλει σε ένα κράτος μέλος διασάφηση για θέση σε ελεύθερη κυκλοφορία ζητώντας το ευεργέτημα της παρούσας απόφασης, και σε περίπτωση που η διασάφηση αυτή γίνει αποδεκτή από τις τελωνειακές αρχές, το ενδιαφερόμενο κράτος μέλος προβαίνει, με κοινοποίηση στην Επιτροπή, στην ανάληψη ποσότητας που αντιστοιχεί στις ανάγκες του.

Οι αιτήσεις ανάληψης με αναφορά της ημερομηνίας αποδοχής των σχετικών διασαφήσεων απαιτείται να διαβιβάζονται χωρίς καθυστέρηση στην Επιτροπή.

Οι αναλήψεις χορηγούνται από την Επιτροπή ανάλογα με την ημερομηνία αποδοχής, από τις τελωνειακές αρχές του σχετικού κράτους μέλους, των διασαφήσεων για θέση σε ελεύθερη κυκλοφορία στο μέτρο που το επιτρέπει το διαθέσιμο υπόλοιπο.

Εάν ένα κράτος δεν χρησιμοποιήσει τις αναληφθείσες ποσότητες, τις επιστρέφει, το συντομότερο δυνατόν, στην αντίστοιχη ποσόστωση.

Εάν οι αιτήσεις είναι περισσότερες από το διαθέσιμο υπόλοιπο των εν λόγω ποσοτήτων, η χορήγηση γίνεται κατ' αναλογία των αιτήσεων. Η Επιτροπή ενημερώνει τα κράτη μέλη για τις πραγματοποιηθείσες αναλήψεις.

Κάθε κράτος μέλος εγγυάται στους εισαγωγείς των εν λόγω προϊόντων ίση και συνεχή πρόσβαση στις σχετικές ποσότητες όσο το επιτρέπει το υπόλοιπο αυτών.

Άρθρο 4

Τα πιστοποιητικά EUR.1 που εκδίδονται κατ' εφαρμογήν της παρούσας απόφασης πρέπει να περιλαμβάνουν, στη θέση αριθ. 7, την ακόλουθη μνεία:

«Παρέκκλιση - απόφαση αριθ. 1/97».

Άρθρο 5

Τα κράτη της Αφρικής, της Καραϊβικής και του Ειρηνικού (κράτη ΑΚΕ), τα κράτη μέλη και η Κοινότητα οφείλουν, στο μέτρο που τα αφορά, να λαμβάνουν τα αναγκαία μέτρα για την εφαρμογή της παρούσας απόφασης.

Άρθρο 6

Η παρούσα απόφαση αρχίζει να ισχύει την ημέρα της έκδοσής της.

Βρυξέλλες, 21 Φεβρουαρίου 1997.

Για την επιτροπή τελωνειακής συνεργασίας ΑΚΕ-ΕΚ

James CURRIE

Alex NTIM ABANKWA

Πρόεδροι

ΠΑΡΑΡΤΗΜΑ

>ΘΕΣΗ ΠΗΝΑΚΑ>